**O B E C VRÁDIŠTE**



**Všeobecne záväzné nariadenie**

**Obce Vrádište**

**č.1/2018**

**o záväzných častiach územného plánu obce Vrádište**

### Návrh vyvesený dňa : 15.05.2018

Zvesené dňa : 30.05.2018

Milan Kováč

starosta obce

Obecné zastupiteľstvo v zmysle § 6 zákona SNR SR č. 369/1990 Zb. o obecnom zriadení v znení neskorších predpisov a v zmysle § 27 ods. 2 zákona č. 50/1976 Zb. o územnom plánovaní a stavebnom poriadku v znení neskorších predpisov

v y d á v a

**všeobecne záväzné nariadenie**

**o záväzných častiach územného plánu obce Vrádište**

**ČASŤ PRVÁ**

**Článok 1**

**Úvodné ustanovenie**

1. Toto VZN vymedzuje záväznú časť schváleného Územného plánu obce Vrádište.

2. Všeobecne záväzné nariadenie stanovuje funkčné a priestorové usporiadanie, základné podmienky pre umiestňovanie stavieb, vymedzuje verejno-prospešné stavby, pre ktoré je možno pozemky, stavby a práva k nim vyvlastniť, určuje územný systém ekologickej stability.

**Článok 2**

**Územný rozsah platnosti**

Riešenie Územného plánu obce Vrádište je záväzné pre celé katastrálne území obce Vrádište .

**Článok 3**

**Časový rozsah platnosti**

Časový rozsah platnosti ÚP obce Vrádište je riešený do roku 2021 s výhľadom do roku 2026.

**Článok 4**

**Rozvojové predpoklady**

Rozvojové predpoklady riešeného územia sa odvíjajú od :

- polohového potenciálu,

- sídelno-demografického potenciálu,

- sociálno-ekonomického potenciálu,

- dopravno-technického potenciálu,

- biologického potenciálu.

**Článok 5**

**Organizačná štruktúra obce**

**Urbanistický blok** – najmenšia územná jednotka v rámci zastavaného územia sídla ohraničená evidentnými znakmi prostredia ( ulice, hranice parciel ) vyjadrujúca implicitne homogenizované funkčné, priestorové a krajinné znaky.

**Obecná štvrť** – územno – priestorová jednotka, odrážajúca základnú funkčnú, priestorovú, krajinnú diferenciáciu zastavaného územia obce. Je zložená z uceleného počtu urbanistických blokov.

**Obecné štvrte :**

1. Dedina
2. Kopeček
3. Tretia strana
4. Trávniky
5. Hliníky
6. Dlhé pole
7. Skalický riadok
8. Družstvo
9. Šutrovne
10. Dolné Jochy

**Článok 6**

**Vymedzenie pojmov**

**1.Záväzná časť riešenia:**

a) zásady – všeobecne stanovujú hlavné zásady rozvoja územia,

b) limity využitia územia – obmedzujú, alebo vylučujú rozvoj a činnosti v

území z hľadiska jeho únosného zaťaženia alebo budúcich rozvojových

zámerov,

c) záväzné regulatívy – konkrétne zásady pre jednotlivé vymedzené

funkčné plochy, ktoré regulujú rozvoj a využitie územia.

**2. Zásady a záväzné regulatívy sa vymedzujú z hľadiska:**

a) priestorového usporiadania a funkčného využívania území,

b) umiestnenia bývania,

c) umiestnenia občianskeho vybavenia územia,

d) verejného dopravného a technického vybavenia,

e) zachovania kultúrnohistorických hodnôt, ochrany a využívania porodných zdrojov, ochrany prírody a krajiny a tvorby krajiny, vytvárania a udržovania ekologickej stability vrátane zelených plôch,

f) starostlivosti o životné prostredie.

**3. Smerná časť riešenia :**

Všetko ostatné z Územného plánu obce Vrádište, čo nie je uvedené v záväznej časti.

**ČASŤ DRUHÁ**

**Záväzná časť**

**Článok 7**

**Zásady a záväzné regulatívy**

**1. Zásady a záväzné regulatívy sa vymedzujú z hľadiska:**

a) priestorového usporiadania a funkčného využívania území,

b) umiestnenia bývania,

c) umiestnenia občianskeho vybavenia územia,

d) verejného dopravného a technického vybavenia,

e) zachovania kultúrnohistorických hodnôt, ochrany a využívania porodných zdrojov, ochrany prírody a krajiny a tvorby krajiny, vytvárania a udržovania ekologickej stability vrátane zelených plôch,

f) starostlivosti o životné prostredie.

**Článok 8**

**Limity využitia územia**

1. Ochranné pásma existujúcich a navrhovaných sietí technickej infraštruktúry, a to :

a) ochranné pásma vodárenských a kanalizačných zariadení,

b) ochranné pásme elektrických zariadení,

c) ochranné pásma plynárenských zariadení,

d) ochranné pásma telekomunikačných zariadení,

e) ochranné pásmo potrubia pre prepravu pohonných látok a prepravu ropy.

2. Ochranné pásma z hľadiska dopravy :

a) cestná doprava,

b) železničná doprava,

c) letecká doprava.

3. Ostatné ochranné pásma:

a) ochranné pásmo cintorína,

b) ochranné pásmo živočíšnej výroby,

4. Územia chránené podľa zákona č. 543/2002 Z.z. o ochrane prírody a krajiny.

5. Kostra ekologickej stability vymedzená v zmysle M-ÚSES Vrádište.

6. Existujúce právne predpisy, normy a VZN obce Vrádište.

7. Vymedzenie zastavaného území obce.

**ČASŤ TRETIA**

**Verejnoprospešné stavby a asanačné opatrenia**

**Článok 9**

**Verejnoprospešné stavby**

Pozemky, stavby a práva k nim, potrebné na uskutočňovanie stavieb alebo opatrení vo verejnom záujme možno vyvlastniť alebo vlastnícke práva k pozemkom a stavbám možno obmedziť rozhodnutím stavebného úradu. Verejný záujem sa musí preukázať vo vyvlastňovacom konaní.

Za Verejne prospešné stavby sa považujú stavby určené na Verejne prospešné služby a pre verejné technické vybavenie území podporujúce jeho rozvoj a ochranu životného prostredia, ktoré sú vymedzené v záväznej časti ÚP.

Zoznam vymedzenia plôch pre verejnoprospešné stavby:

- nadradené komunikácie – cesty II.a III. triedy ,

- miestne komunikácie,

- pešie komunikácie,

- cyklistické komunikácie,

- križovatka v centre obce,

- zastávky MHD,

- 22 kV vzdušné/ káblové vedenie,

- trafostanice,

- ostatné miestne komunikácie, zariadenia, terénne úpravy a stavby a k ním prislúchajúce plochy, ktoré zabezpečujú dopravné napojenie území,

- siete, zariadenia, terénne úpravy a stavby a k ním prislúchajúce plochy, ktoré zabezpečujú zásobovanie obyvateľstva, obslužné a výrobné aktivity pitnou a úžitkovou vodou,

- siete, zariadenia, terénne úpravy a stavby a k ním prislúchajúce plochy, ktoré zabezpečujú odvádzanie a čistenie odpadových vôd,

- siete, zariadenia, terénne úpravy a stavby a k ním prislúchajúce plochy, ktoré zabezpečujú zásobovanie obyvateľstva, obslužné a výrobné aktivity energiami,

- elektrifikácia železničnej trate Kúty – Skalica – štátna hranica SR/ČR,

- výsadba izolačnej zelene pozdĺž výrobných plôch, vodných tokov, športového areálu, s prepojením do centra obce,

- výsadba verejnej zelene,

- výstavba nejomného obecného bytového domu,

- dobudovania zberného dvora, vybudovanie kompostárne.

**Článok 10**

**Asanačné opatrenia**

Územný plán obce nevymedzuje žiadne plochy pre asanácie.

**ČASŤ ŠTVRTÁ**

**Záverečné ustanovenia**

**Článok 11**

1. Územný plán obce Vrádište  schvaľuje Obecné zastupiteľstvo vo Vrádišti podľa návrhu, ktorý je spracovaný a prerokovaný podľa zákona č. 50/1976 Zb. o územnom plánovaní a stavebnom pozadku, v znení neskorších predpisov.

2. O úprave smernej časti územného plánu obce Vrádište rozhoduje a uskutočňuje ju Obecné zastupiteľstvo vo Vrádišti.

**Článok 12**

**Schéma záväzných častí riešenia a verejnoprospešných stavieb**

Pre riešené území sú záväzné časti riešenia premietnuté do grafickej a textovej časti nasledovne:

**B. Záväzná textová časť** – kapitoly č. B.1 – B.13

**D. Záväzná grafická časť:**

2. Komplexný urbanistický návrh M 1:2880

3. Regulačný výkres – záväzná časť riešenia a Verejno prospešné stavby M 1:2880

**Uloženie Územného plánu obce Vrádište**

Dokumentácia ÚP obce Vrádište je uložená na Obecnom úrade vo Vrádišti, Spoločnom stavebnom úrade so sídlom na Mestskom úrade v Holíči, na Okresnom úrade Trnava /odbor výstavby a bytovej politiky, oddelenie územného plánovania/, Kollárova 8, Trnava a na Trnavskom samosprávnom kraji /sekcia hospodárskej stratégie, odbor Územného plánovania a životného prostredia/, Starohájska 10, Trnava.

Na tomto nariadení sa uznieslo Obecné zastupiteľstvo vo Vrádišti dňa …………………… uznesením č. ……………………

Toto nariadenie nadobúda účinnosť 15.dňom odo dňa zverejnenia na úradnej tabuli mesta .

Vo Vrádišti, dňa 03.05.2018

Milan Kováč

Starosta obce